पाएं अपने शहर की ताज़ा ख़बरें और फ्री ई-पेपरडाउनलोड करें
नगर परिषद के सहयोग से अग्निशमन वाहन मिला
कोरोना वायरस के संक्रमण को रोकने के लिए सरकार ही नहीं तमाम समाजसेवी भी हर संभव प्रयास में लगे हैं। समाजसेवी सरदार परमजीत सिंह एवं अंकुश सिंह के द्वारा सासाराम के विभिन्न मुहल्लों में ब्लीचिंग पावडर का छिड़काव किया जा रहा है। दोनों समाजसेवियों ने नगर परिषद सासाराम के सहयोग से अग्निशमन वाहन के माध्यम में सासाराम के सभी मुहल्लों के सेनेटाइजेशन का बीड़ा उठाया है। उन्होंने बताया कि कोरोना के बढ़ते प्रभाव से लोगों को बचाने के लिए छिड़काव का कार्य किया जा रहा है। बारी-बारी से सभी मुहल्लों में छिड़काव का कार्य जारी है। इसमें स्थानीय लोगों का सहयोग भी मिल रहा है। उन्होंने बताया कि इस जानलेवा महामारी कोरोना वायरस के संक्रमण से सासारामवासियों को सुरक्षित रखने का हर संभव प्रयास किया जा रहा है। उन्होंने कोरोना वायरस से जंग में जीत सुनिश्चित करने के लिए लोगों से घर में ही रहकर लॉकडाउन को सफल बनाने का आह्वान किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn